Obec je vzdialená od okresného mesta Bardejov 7km. Leží v Nízkych Beskydách v údolí rieky Topľa, mimo hlavnej cesty vedúcej z Bardejova do Giraltoviec. Chotár s rozlohou 8,0 km² sa rozprestiera v nadmorskej výške od 230 – 410 m.n.m.
Najstaršia písomná správa o Komárove je z roku 1355 v listine, ktorá obsahuje popis hraníc majetku panstva Makovica. Z tejto správy vyplýva, že sídlisko tu jestvovalo už pred rokom 1355. V historických písomnostiach sa obec vyskytuje pod názvami Kamarow, Komaro, Kamarocz, Komarow, v roku 1920 ako Komarovce a od roku 1927 až doposiaľ definitívne ako Komárov.
Dominantou obce je kostol z roku 1856 a je zasvätený sv. Štefanovi Uhorskému, ktorý je súčasne Národnou kultúrnou pamiatkou.
V súčasnosti v obci žije 445 obyvateľov (2016 ŠÚ SR)
Nachádza sa tu park "Kerta" s tenisovým kurtom, volejbalovým ihriskom, prírodnou nádržou a barom. V obci je taktiež futbalové ihrisko a novovybudovaný Dom Nádeje.
Kontakt
- http://www.obeckomarov.sk/
- 086 11 Komárov, Slovensko
Neexistujú žiadne akcie, pridajte voľajakú.